Københavns Adresseavis, 1822-03-09
Et ungt Menneske af god Opdragelse, som har Lyst at lære Landvæsenet paa en ikke ubetydelig Gaard, som drives efter den nyere Theorie, kan blive antaget for at overvære og have Tilsyn med Arbeidet. Flid, Orden og Stadighed ere Egenskaber man fordrer, og ved at udvise disse, vil det unge Menneske kunne vente at blive anseet og behandlet som et Lem af Familien.